Alertă meteo. Cod portocaliu de vreme rea pentru 23 de judeţe, până joi noapte.
Meteorologii au emis un cod portocaliu de ploi, vijelii și grindină pentru 23 de județe, total sau parțial, până joi noapte. Alte 11 județe vor fi sub cod galben. Vor fi și intensificări ale vântului, vijelii, descărcări electrice și grindină.
Joi, începând de la ora 16:30 până la ora 23:00, local în Muntenia, Transilvania, Maramureş, la munte şi pe arii restrânse în Dobrogea, vor fi perioade cu averse torenţiale şi se vor acumula cantităţi de apă de peste 40 l/mp şi pe arii restrânse 50…80 l/mp.Vor fi şi intensificări ale vântului, vijelii, descărcări electrice şi grindină.Alerta de cod portocaliu vizează judeţele: Satu Mare, Maramureş, Sălaj, Bistriţa-Năsăud, Harghita, Mureş, Braşov, Covasna, Prahova, Dâmboviţa, Argeş, Vâlcea, Gorj, Sibiu, Alba, Cluj, Bihor, Arad, Hunedoara, Buzău, Ialomiţa, Constanţa şi Călăraşi.